Document ID: 32009D0399

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 27ης Απριλίου 2009 για την αναπροσαρμογή των αποζημιώσεων που προβλέπονται στην απόφαση 2003/479/ΕΚ και στην απόφαση 2007/829/ΕΚ σχετικά με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς (2009/399/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2, την απόφαση 2003/479/ΕΚ (1), και ιδίως το άρθρο 15 παράγραφος 7, την απόφαση 2007/829/ΕΚ (2), και ιδίως το άρθρο 15 παράγραφος 6, Εκτιμώντας τα ακόλουθα: (1) Το άρθρο 15 παράγραφος 7 της απόφασης 2003/479/ΕΚ και το άρθρο 15 παράγραφος 6 της απόφασης 2007/829/ΕΚ ορίζουν ότι οι ημερήσιες και μηνιαίες αποζημιώσεις αναπροσαρμόζονται κάθε χρόνο, χωρίς αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας στις Βρυξέλλες και στο Λουξεμβούργο. (2) Το Συμβούλιο, με τον κανονισμό (ΕΚ, Ευρατόμ) αριθ. 2008/1323/ΕΚ, της 18ης Δεκεμβρίου 2008, δυνάμει του οποίου αναπροσαρμόζονται, από 1ης Ιουλίου 2008, οι αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων, καθώς και οι διορθωτικοί συντελεστές που εφαρμόζονται στις εν λόγω αποδοχές και συντάξεις (3), προέβη σε αναπροσαρμογή των αποδοχών και συντάξεων των υπαλλήλων της Κοινότητας κατά 3 %, ΑΠΟΦΑΣΙΖΕΙ: Άρθρο 1 1. Στο άρθρο 15 παράγραφος 1 της απόφασης 2003/479/ΕΚ και στο άρθρο 15 παράγραφος 1 της απόφασης 2007/829/ΕΚ, τα ποσά των 29,85 EUR και 119,39 EUR αντικαθίστανται από τα ποσά των 30,75 ευρώ και 122,97 EUR, αντιστοίχως. 2. Στο άρθρο 15 παράγραφος 2 της απόφασης 2003/479/ΕΚ και στο άρθρο 15 παράγραφος 2 της απόφασης 2007/829/ΕΚ, ο πίνακας αντικαθίσταται από τον ακόλουθο: «Απόσταση μεταξύ του τόπου κατοικίας και του τόπου απόσπασης (σε km) Ποσό σε ευρώ 0-150 0,00 150 79,04 300 140,52 500 228,36 800 368,89 1 300 579,68 2 000 693,88» 3. Στο άρθρο 15 παράγραφος 4 της απόφασης 2003/479/ΕΚ, το ποσό των 29,85 ευρώ αντικαθίσταται από το ποσό των 30,75 EUR. Άρθρο 2 Η παρούσα απόφαση παράγει αποτελέσματα από την πρώτη ημέρα του μήνα που ακολουθεί την έκδοσή της. Λουξεμβούργο, 27 Απριλίου 2009.

Classification Labels:
2997
2972
572
151
518
281
1
15

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ", "518": "Απολαβές από την εργασία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 2628
4304
5130
3273
1451
77
4276

EuroVoc IDs (Expanded): 2628
4304
5130
3273
1451
77
4276

Dataset Source: meu

Split: train